
SC2021-11737/04.05.2021

RAPORT DE SPECIALITATE,

privind aprobarea dobândirii de către Municipiul Timişoara, a terenului înscris în CF nr. 452435 Timişoara, nr.cad. 452435 ce fac obiectul renunţării la dreptul de proprietate de către Buciu Adrian 

Având în vedere adresa nr. SC2021-11737 din 26.04.2021, înregistrată la Primăria Municipiului Timişoara de către Buciu Adrian prin care ne înştiinţează că renunţă la dreptul de proprietate, asupra imobilului-teren situat în Timişoara, str. Tudor Arghezi înscris în CF nr. 452435 Timişoara, nr. cad. 452435 în suprafaţă de 129 mp, reprezentând teren pentru drum.
           	Având în vedere, “Declaraţia”, de renunţare la dreptul de proprietate, autentificată sub nr. 488 din 26.03.2021, la BIROUL INDIVIDUAL NOTARIAL „Cîrligeanu Virginia Laura” de către Notar Public Cîrligeanu Virginia Laura, prin care proprietarul tabular al imobilului-teren menţionat mai sus, reprezentat prin domnul Buciu Adrian, în calitate de proprietar, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
       	În conformitate cu prevederile art. 889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C.F. nr. 447381 Timişoara, nr.top.447381 a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi din înscrisul din cartea funciară, rezultă că, destinaţia imobilului-teren este „teren pentru drum”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul Administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, în domeniul privat, a imobilului-teren înscris în CF nr. 452435 Timişoara, nr. cad. 452435  în suprafaţă de 129 mp şi totodată, trecerea terenului respectiv din domeniul privat în domeniul public al Municipiului Timişoara, cu destinaţia de „teren pentru drum”.

DIRECTOR,									ŞEF BIROU,
Simona Bălan									Călin N.Pîrva 


ÎNTOCMIT,
										Dumitraşcu Viorel
  FO 53-01 vers.2                          

image1.jpeg




